**Správa**

**o výchovno-vzdelávacej činnosti, jej výsledkoch a podmienkach za školský rok 2021/2022**

**Podľa vyhlášky Ministerstva Školstva SR 435/2020 Z.z.**

***§ 2. ods. 1 a***

**Údaje o škole**

|  |  |
| --- | --- |
| **Názov školy** | Základná škola s materskou školou Vyšné Ružbachy |
| **Adresa školy** | Vyšné Ružbachy č.330, 065 02 Vyšné Ružbachy |
| **Telefón** | +421 52 4282031 |
| **E-mail** | zsvysneruzbachy@slnet.sk |
| **WWW stránka** | https://zsvysneruzbachysl.edupage.org |

**Vedúci zamestnanci školy**

|  |  |
| --- | --- |
|  | **Priezvisko, meno** |
| **Riaditeľ** | Pulščáková Valéria, Mgr. |

**Rada školy**

|  |  |
| --- | --- |
|  | **Titl., priezvisko, meno** |
| **predseda** | Mgr. Mária Šlachtovská |
| **pedagogickí zamestnanci** | Mgr. Pavol Patarák |
|  | Dáša Timčáková |
| **ostatní zamestnanci** | Katarína Hebanová |
| **zástupcovia rodičov** | Ing. Mária Budzáková |
|  | Ing. Jana Mindeková |
|  | Mgr. Veronika Totošová |
|  | MUDr. Barbora Turlíková |
| **zástupca zriaďovateľa** | Ján Gončár |
|  | Jozef Guľaši |
|  | Matúš Hanečák |

***§ 2. ods. 1 b***

**Údaje o zriaďovateľovi**

|  |  |
| --- | --- |
| **Názov** | Obec Vyšné Ružbachy |
| **Sídlo** | Vyšné Ružbachy č. 243, 065 02 |
| **Telefón** | 052 43 98 110 |
| **E-mail** | obecvr@slnet.sk |

***§ 2. ods. 1 c***

**Činnosť rady školy a poradných orgánov školy**

Činnosť poradných orgánov prebiehala podľa vopred pripravených ročných plánov. Vzájomné poradenstvo pedagogických zamestnancov prebiehalo na stretnutiach, ale aj online.

Zasadnutie Rady sa uskutočnilo na začiatku školského roka. V októbri sa znova začala zhoršovať pandemická situácia.

|  |  |  |
| --- | --- | --- |
| **Názov MZ a PK** | **Vedúci** | **Zastúpenie predmetov** |
| **Metodické združenie 1. - 4. roč.** | Mgr. Blanka Guľašiová | predmety 1. stupňa |
| **Predmetová komisia** | Mgr. Mária Šlachtovská | MAT, CHEM, FYZ, BIO, TECH,INF |
| **Predmetová komisia** | Mgr. Pavol Patarák | SJL, ANJ, RUJ, DEJ, OBN, GEO, HUV, TSV, NAV, ETV, VYV, OŹZ, TVĆ |

***§ 2. ods. 1 d***

**Údaje o počte žiakov**

Počet žiakov školy: **117**

Počet tried: 9

Podrobnejšie informácie:

1. stupeň ZŠ : 51 2. stupeň ZŠ : 66 MŠ : 46

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník:** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **počet tried** | 1 | 1 | 1 | 1 | 1 | 1 | 1 | 1 | 1 | 11 |
| **počet žiakov** | 13 | 12 | 18 | 9 | 10 | 14 | 22 | 10 | 9 | 117 |
| **z toho v ŠKD** | 10 | 5 | 9 | 3 |  |  |  |  |  | 27 |

***§ 2. ods. 1 e***

**Zamestnanci**

|  |  |  |  |  |
| --- | --- | --- | --- | --- |
| **Pracovný pomer** | **Počet pedag. prac.** | **Počet nepedag. prac.** | **Počet úväzkov pedag. prac.** | **Počet úväzkov nepedag. prac.** |
| **TPP** | 17 | 9 | 14 | 9 |
| **DPP** | 1 | 0 | 1 | 0 |
| **Znížený úväzok** | 2 | 1 |  |  |
| **ZPS** | 0 | 2 |  |  |
| **Na dohodu** | 0 | 2 |  |  |

***§ 2. ods. 1 f***

**Kvalifikovanosť pedagogických pracovníkov**

|  |  |  |
| --- | --- | --- |
| **počet** | **nekvalifikovaných** | **kvalifikovaných** |
| **učiteľov** |  | 16 |
| **vychovávateľov** |  | 1 |
| **asistentov učiteľa** | 1 |  |
|  |  |  |
| **spolu** | 1 | 17 |

**Predmety vyučované nekvalifikovane**

Nekvalifikovane sa vyučovali aj výchovné predmety na druhom stupni.: výtvarná výchova, technika a občianska náuka.

Pri 100% kvalifikovanosti na našej škole nie možné zabezpečiť kvalifikované vyučovanie všetkých predmetov.

|  |  |  |
| --- | --- | --- |
| **Trieda** | **Predmet** | **Počet hodín týždenne** |
| **5.A až 9.A** | dejepis | 7 |
| **7.A až 9.A** | chémia | 5 |
| **5.A až 9.A** | biológia | 8 |
| **2.A až 9.A** | informatika | 7 |
| **7.A až 9.A** | druhý cudzí jazyk | 6 |

**Aktivity a prezentácia na verejnosti**

V prvom polroku školského roka sa žiaci zapojili do online súťaží Všetkovedko (2. - 5. r.) a Expert (6.r - 9.r.).

Zaslali sme práce do okresnej literárnej súťaže Babka a dedko.

V novembri sa uskutočnilo školské kolo Olympiády z anglického jazyka a Olympijský odznak všestrannosti.

Žiaci sa zapojili do informatickej súťaže iBobor.

Recitačná súťaž Šaliansky Maťko - triedne kolá sa uskutočnili v decembri, okresné kolo v januári. Rovnako aj Pytagoriáda - školské kolo.

Na začiatku kalendárneho roka sa uskutočnilo aj okresné kolo Olympiády z AJ, ktoré už ale prebiehalo online.

V nasledujúcom mesiaci sme organizovali školský karneval. Prebehli triedne kolá Hviezdoslavovho Kubína. Valentínska pošta, to bol priestor, aby si žiaci navzájom anonymne vymenili komplimenty.

V nasledujúcich mesiacoch sa začali uvoľňovať postupne všetky pandemické opatrenia a mimoškolská činnosť sa postupne vrátila do školy:

- Čo rád čítam - čítanie predškolákom

- Mami, oci, čítajme spolu - rodičia deťo... deti rodičom

- Matematické popoludnie - kvízové popoludnie

- Hviezdoslavov Kubín - účasť na okresnom kole

- Medzinárodný deň meteorológie - popoludnie venované meteorológii

- Klokan, Klokanko - školské kolá matematickej súťaže

- Svetový deň vody - deň venovaný nutnosti šetriť vodou - modré oblečenie

- Florbal - turnaj školské kolo

- počas celého školského roka prebiehala Športová akadémia Mateja Thóta . V rámci kraja sme získali prvenstvo v hlasovaní (najviac hlasov na Slovensku v našej kategórii) a tak aj účasť v tomto projekte.

- Deň zeme - brigáda 2. stupeň (upratovanie areálu kúpeľov)

- športové aktivity 1. stupeň

- Beseda s lekárkou - žiaci 1. stupňa

- vystúpenie žiakov pri príležitosti Dňa matiek, (vystúpenie aj v domove dôchodcov)

- Deň mlieka - všetci žiaci dostali mliečnu desiatu

- beseda s príslušníkmi policajného zboru - 2. stupeň. stupeň

- Čas premien - dospievanie - beseda, žiaci 7. a 8. ročníka

- Dopravná výchova - blokové vyučovanie spojené s návštevou dopravného ihriska

- Čítajme si - zapojenie do celoslovenského projektu čitateľský maratón

- Bratislava - exkurzia

- koncoročné výlety žiakov

- moja malá záhradka- zapojenie do projektu Kauflandu

- uskutočnil sa zber starého papiera

***§ 2. ods. 1 h***

**Projekty**

Škola je dlhodobo zapojená do projektu eTestovanie – elektronické testovanie využívané na precvičovanie učiva.

Ekoalarm - v rámci tohto projektu boli v triedach a priestoroch školy rozmiestnené koše na separovaný zber odpadu.

***§ 2. ods. 1 j***

**Materiálno-technické podmienky**

Škola disponuje 10 učebňami. Dve triedy pre pomaly zvyšujúci sa počet žiakov sú priestorovo stiesnené a nevyhovujú psychohygienickým požiadavkám . Niektoré kabinety sa využili na učebne, preto sme museli riešiť uloženie učebných pomôcok v triedach a v akomkoľvek voľnom priestore. Je nutná dostavba nadstavby.

Plne využívané sú aj obidve učebne vybavené IKT technikou a softvérom Zero klient. Jedna IKT učebňa slúži ako kmeňová učebňa 9. ročníka.

Vyučovanie telesnej výchovy, mimoškolských aktivít prebiehalo v športovej hale a v teplejšom období na vonkajšom multifunkčom ihrisku.

***§ 2. ods. 1 k***

**Úspechy a nedostatky**

SWOT analýza

Silné stránky:

- 100% úspešnosť v prijatí žiakov 9. ročníka na stredné školy

- 100% kvalifikovanosť pedagogických zamestnancov

- vyučovanie anglického jazyka už v MŠ

- aktívna zapojenosť pedagogických zamestnancov do kontinuálneho vzdelávania

Slabé stránky:

- pri 100% kvalifikovanosti nemožnosť vyučovať všetky predmety kvalifikovane

- nedostatočné priestorové vybavenie školy

- nedostačujúce čitateľské a komunikačné schopnosti niektorých žiakov v materinskom a cudzom jazyku

Príležitosti:

- spolupráca s obcou pri hľadaní riešenia dostavby chýbajúcich priestorov

- opatrenia na zlepšenie vzdelávacích výsledkov budú rozpracované mv pláne práce školy a v plánoch MZ a PK.

***§ 2. ods. 3 a***

**ŠVVP na ZŠ**

Počet žiakov so ŠVVP: **7, z toho 1 žiak pribudol počas školského roka**

***§ 2. ods. 3 b***

**Zapísaní žiaci**

Počet zapísaných prvákov k 30.6.2021: **15 / 9**

Skutočný počet žiakov 1.ročníka k 15.9.2021: **13 / 8**

Počet detí s odloženou školskou dochádzkou: **2 / 1**

**Ukončenie školskej dochádzky na ZŠ k 30.6.2022**

V tomto školskom roku ukončilo školskú dochádzku 9 žiakov v 9. ročníku, ktorí pokračujú na stredných školách.

***§ 2. ods. 3 e***

**Klasifikácia tried**

V prvom ročníku boli žiaci hodnotení slovne.

Percentuálna úspešnosť jednotlivých predmetov a ročníkov je uvedená v javových analýzach v prílohe. Uvedené sú aj najčastejšie nedostatky, ktorým sa bude treba v nasledujúcom školskom roku vyhnúť.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trieda** | **Aj** | **Ajk** | **B** | **D** | **Ev** | **F** | **G** | **Hv** | **Ch** | **Inf.vých** | **Inf** | **M** | **Nv** | **On** | **OŽZ** |
| **1.A** |  |  |  |  |  |  |  |  |  |  |  |  |  |  |  |
| **2.A** | 1 |  |  |  |  |  |  |  |  |  |  | 1,17 |  |  |  |
| **3.A** | 1,39 |  |  |  |  |  |  |  |  |  |  | 1,33 |  |  |  |
| **4.A** | 1,33 |  |  |  |  |  |  |  |  |  |  | 1,11 |  |  |  |
| **5.A** | 1,56 |  | 1,8 | 1,8 |  |  | 1,9 | 1 |  |  | 1 | 1,9 | 1 |  | 1 |
| **6.A** | 1,69 |  | 2,08 | 2 | 1 | 1,77 | 1,85 | 1 |  |  | 1 | 1,92 | 1 | 1,08 | 1 |
| **7.A** | 1,82 |  | 1,73 | 1,77 |  | 1,5 | 1,73 | 1 | 1,73 |  | 1 | 2,09 | 1 | 1 | 1 |
| **8.A** | 1,56 |  | 1,56 | 1,67 |  | 1,44 | 1,33 | 1 | 1,89 |  | 1 | 1,78 | 1 | 1 | 1 |
| **9.A** | 1,56 |  | 1,78 | 2,11 |  | 1,78 | 2 | 1,11 | 2,33 |  | 1 | 1,89 | 1 | 1 |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Trieda** | **P** | **Prv** | **Rj** | **Sj** | **Spr** | **TCHV** | **TŠv** | **TVČ** | **Vl** | **Vv** |
| **1.A** |  |  |  |  |  |  |  |  |  |  |
| **2.A** |  | 1 |  | 1,33 | 1 |  |  |  |  |  |
| **3.A** | 1,22 |  |  | 1,5 | 1 |  |  |  | 1,22 |  |
| **4.A** | 1 |  |  | 1,22 | 1 |  |  |  | 1 |  |
| **5.A** |  |  |  | 2,2 | 1 | 1 | 1,1 | 1,8 |  | 1 |
| **6.A** |  |  |  | 2,08 | 1 | 1 | 1 | 1,23 |  | 1 |
| **7.A** |  |  | 1,45 | 2,09 | 1 | 1 | 1 |  |  | 1 |
| **8.A** |  |  | 1,22 | 1,89 | 1 | 1 | 1 |  |  | 1 |
| **9.A** |  |  | 1,56 | 2,56 | 1 | 1 | 1 |  |  | 1 |

**Prospech žiakov**

|  |  |  |  |  |
| --- | --- | --- | --- | --- |
| **Trieda** | **Počet** | **Prospeli** | **Neprospeli** | **Neklasifikovaní** |
| **1.A** | 13 | 13 | 0 | 0 |
| **2.A** | 12 | 12 | 0 | 0 |
| **3.A** | 18 | 18 | 0 | 0 |
| **4.A** | 9 | 9 | 0 | 0 |
| **5.A** | 10 | 10 | 0 | 0 |
| **6.A** | 15 | 14 | 0 | 2 |
| **7.A** | 22 | 22 | 0 | 0 |
| **8.A** | 9 | 9 | 0 | 0 |
| **9.A** | 9 | 9 | 0 | 0 |

V tomto školskom roku prebehlo Testovanie9 a Testovanie5.

Výsledky T9 priemerná úspešnosť v %:

Priemerná úspešnosť školy priemerná úspešnosť v SR

matematika 64,8 % 53,2 %

slovenský jazyk 50,4 % 59,1 %

Výsledky T5 priemerná úspešnosť v %:

Priemerná úspešnosť školy priemerná úspešnosť v SR

matematika 70,0 % 61,0 %

slovenský jazyk 69,7 % 69,2 %

Na začiatku šk. roka a na konci uskutočňujeme interné testovanie žiakov 1. stupňa na čítanie s porozumením:

**Čítanie s porozumením**

(október) šk. rok 2021/2022

2. A - Žiaci si prečítali krátky text Dúha. Odpovedali na šesť otázok. Niektorí žiaci

neodpovedali na otázku vôbec, niektorí odpovedali neúplne. Najväčší problém im robila úloha

doplniť vynechané slová do vety.

Úspešnosť: 100 % získali 9 žiaci, 86 % 1 žiak, 75 % 2 žiaci.

Priemer – 95 %.

3. A - Žiaci si prečítali krátky text – Ráno. Odpovedali na sedem otázok týkajúce sa textu,

z toho dve otázky boli otázky s výberom odpovede. Najväčší problém im robila úloha,

v ktorej mali napísať slovo s opačným významom a odpovedať vlastnými slovami na otázku:

Prečo sa Čimo nahneval na Čvirika?

Úspešnosť: 100 % dosiahlo 6 žiakov, 90 % 5 žiakov, 80 % 2 žiaci,

70 % 1 žiak, 60% 1 žiak, 40 % 1 žiak.

Priemer – 86 %.

4. A - Žiaci si prečítali krátky text Daniel Hevier. Odpovedali na sedem otázok, z toho bolo

päť otázok s výberom odpovede, jedna na doplnenie slov do viet. Najväčší problém mali žiaci

označiť správne tvrdenie zo štyroch možností.

Úspešnosť: 100 % získali 4 žiaci, 92 % 4 žiaci.

Priemer – 96 %.

(jún) šk. rok 2021/2022

1. A - Žiaci čítali text a vyfarbovali obrázok podľa pokynov. Žiaci mali najväčší problém

s orientáciou v obrázku – vľavo, vpravo a namaľovať počet jabĺk.

Úspešnosť: 100 % dosiahlo 7 žiakov, 95 % 1 žiak, 89 % 2 žiaci,

84 % 1 žiak, 74 % 1 žiak, 58 % 1 žiak.

Priemer – 91%.

2. A - Žiaci si prečítali krátky text Daniel Hevier: Stratený panák (úryvok). Odpovedali na

sedem otázok týkajúcich sa textu, z toho štyri otázky boli otázky s výberom odpovede.

Najväčší problém mali žiaci s napísaním opaku slov.

Úspešnosť: 100 % získalo11 žiakov, 92 % 3 žiaci, 83 % 2 žiaci,

67 % 1 žiak, 50 % 1 žiak.

Priemer – 95 %.

3. A - Žiaci si prečítali krátky text – Pozvánka na oslavu.. Odpovedali na osem otázok

týkajúcich sa textu, z toho dve otázky boli otázky s výberom odpovede. Najväčší problém pre

žiakov bolo vypísať z textu všetky možnosti „z čoho si môžeš vybrať, ak budeš smädný/-á?“

a dokresliť správny počet sviečok.

Úspešnosť: 100 % dosiahlo 6 žiakov, 91 % 6 žiakov, 82 % 1 žiak,

73% 1 žiak, 64 % 1 žiak, 55 % 2 žiaci.

Priemer – 87 %.

4. A - Žiaci si prečítali krátky text Stratená knižnica. Odpovedali na sedem otázok týkajúcich

sa textu a päť odpovedí mali vyznačiť farebne v texte. Najväčší problém mali žiaci s otázkou:

Čo pravdepodobne spôsobilo jej zánik? – neodpovedali presne.

Úspešnosť: 100 % získalo 5 žiakov, 92 % 2 žiaci, 83 % 1 žiak.

Priemer – 96 %.

Vo februári sa uskutočnil lyžiarsky výcvik žiakov 7. a 8. ročníka vo Vysokých Tatrách.

V máji prebehol plavecký výcvik žiakov 3. a 6. ročníka.

Praktická časť OŽZ žiakov 2. stupňa prebehla v mesiaci jún, rovnako OČAP ( ochrana človeka a prírody) žiakov 1. stupňa.

***§ 2. ods. 5 a***

**Finančné a hmotné zabezpečenie**

Z rozpočtu ministerstva školstva boli obci v roku 2021 pridelené normatívne bežné výdavky v celkovej čiastke 389 311 €, nenormatívne bežné výdavky vo výške 16 004 €.

Kapitálové výdavky z ministerstva školstva neboli škole pridelené. Rozpis upraveného rozpočtu po dohode s obcou bol nasledovný: normatívne bežné výdavky pre prenesené kompetencie 389 311 €, nenormatívne bežné výdavky pre prenesené kompetencie 16 004 €. Základná škola s materskou školou Vyšné Ružbachy dostala od obce finančné prostriedky v plnej výške zodpovedajúcej dotácií od štátu.

Z prenesených kompetencií boli vyplatené mzdy vo výške 261 121 €, výška odvodov predstavovala sumu 96 055 € vrátane príspevkov na DDP. Na prevádzku základnej školy sme minuli 36 462 €. Výdavky na teplo boli v celkovej výške 8 321 € a výdavky na výchovno-vzdelávací proces 23 754 €. Prostriedky na ďalšie vzdelávanie boli v celkovej výške 395 €. Z dôvodu pandemickej situácie sme nakúpili germicídne žiariče v sume 4 740 €, výpočtovú techniku v sume 2 284 € a na údržbu už existujúcej techniky vrátane servera sme minuli

1 470 €. Náklady na kopírovanie a tlačenie materiálov pre žiakov boli v sume 1 230 €.

Finančné prostriedky určené na vzdelávacie poukazy v sume 2 029 € boli použité na vyplatenie odmien za vedenie krúžku, dohôd o vykonaní práce a čiastočné odvody z miezd v celkovej čiastke 313€, nevyčerpané prostriedky vo výške 1 716 € sme využili na dofinancovanie nákupu germicídych žiaričov. Príspevok na výchovu a vzdelávanie 5-ročných detí bol v celej výške 4 492 € použitý na materiálové vybavenie a učebné pomôcky MŠ. Za príspevok na učebnice boli nakúpené učebnice pre 1. i 2. stupeň ZŠ v celkovej sume 2 224 €. Príspevok na špecifiká bol využitý na nákup výpočtovej techniky a materiálu na dezinfekciu a ochranné prostriedky pre zamestnancov. Náklady na asistenta učiteľa boli v celkovej čiastke 4064 vyúčtované z nenormatívnych finančných prostriedkov. Do materskej školy sme v rámci projektu Múdre hranie nakúpili v sume 500 € učebné pomôcky.

Všetky prostriedky zo štátneho rozpočtu na rok 2021 boli vyčerpané v roku 2021 na určené účely.

Finančné prostriedky získané od rodičov (ZRPŠ) boli použité na balíčky pre žiakov, cestovné na súťaže, poistenie žiakov, knižné odmeny, dopravné ihrisko a zápis žiakov do 1. ročníka. Zostatok prenesený do ďalšieho školského roka je 330,09 eur.

***§ 2. ods. 5 b***

**Voľnočasové aktivity**

|  |  |  |
| --- | --- | --- |
| **Názov záujmového krúžku** | **Počet detí** | **Vedúci** |
| **Biblicko-tvorivý, štvrtok 13:15 - 15:15** | 2 | Mgr. Lucia Bohinská |
| **Hasičský, neurčený deň** | 12 | Jozef Holuj |
| **Informatický** | 10 | Mgr. Blanka Guľašiová |
| **Nordic walking, štvrtok** | 7 | Anna Krutková |
| **PowerFit** | 15 | Mgr. Marek Kuruc |
| **Školský klub detí** | 27 | Mgr. Lenka Sčensná |
| **Športová akadémia M. Tótha** | 21 | Mgr. Marek Kuruc |
| **Volejbalový pre 5. - 9. ročník dievčatá, streda 17:00 - 19:00** | 8 | Mgr. Peter Konrády |
| **Zabav sa - pre 1. - 2. ročník, utorok 12:30 - 14:30** | 7 | Mgr. Michaela Diňová |
| **Zdravotnícky kúržok pre 5. - 9. ročník, štvrtok 13:00 - 15:00** | 7 | Mgr. Mariana Dudžíková |

***§ 2. ods. 5 c***

**Spolupráca školy s rodičmi**

Spolupráca s rodičmi v prvom polroku prebiehala prevažne online, v druhom polroku už aj prostredníctvom rodičovských združení a individuálnymi konzultáciami pri riešení aktuálnych problémov.

**Záver**

Vypracoval: Mgr. Valéria Pulščáková

Vo Vyšných Ružbachoch, 11. júla 2022

Správa prerokovaná v pedagogickej rade dňa: 30.8.2022

Predložené Rade školy dňa 12.10.2022

**Príloha č.1**

**SPRÁVA O VÝCHOVNO-VZDELÁVACEJ ČINNOSTI V MŠ**

**za školský rok 2021-2022**

Správa prerokovaná na PR dňa : 16.6.2022

Správa prednesená na RŠ dňa:

Vypracovala: Fabisová Mária

Identifikačné údaje o MŠ:

Názov školy: Základná škola s Materskou školou Vyšné Ružbachy

Adresa školy: 065 02 Vyšné Ružbachy 229

Zriaďovateľ: Obec Vyšné Ružbachy

Riaditeľ školy: Mgr. Pulščáková Valéria

Telefón: 052 4398101

Analýza VVČ

Hlavným cieľom výchovy a vzdelávania v MŠ bolo dosiahnutie optimálnej

kognitívnej, senzomotorickej a sociálno-citovej úrovne ako základu pre školské

vzdelávanie v ZŠ a pre život v spoločnosti.

Profil absolventa:

Deti po absolvovaní MŠ sú pripravené na vstup do ZŠ a na ďalší aktívny život

v spoločnosti. Vzdelanie v MŠ smerovalo k osvojeniu všeobecného vzdelania

a poskytovalo základné predpoklady pre všeobecné vzdelávanie na

nasledujúcich stupňoch vzdelávania. Detí, ktoré absolvovali MŠ disponujú

štandardnými charakteristikami školskej spôsobilosti konkretizovanými vo

vzdelávacích štandardoch. (Okrem troch detí, ktoré odchádzajú do ZŠ a majú

v tom ešte nedostatky a dvoch detí, ktoré majú odklad povinného plnenia

primárneho vzdelávania).

Každé dieťa je jedinečná bytosť schopná pozitívneho vývoja. Snažili sme sa ,

aby každé dieťa mohlo zažiť pocit úspechu a šťastia.

Aj v tomto školskom roku sme vytvárali pokojné a harmonické prostredie

s socioemočnou klímou s dôrazom na rozvoj tvorivosti a učenia sa formou hry.

Deti prežívali aktívne a šťastné detstvo medzi rovesníkmi. Vytvárali sme

príjemné a priateľské prostredie, v ktorom sa deti cítili príjemne a bezpečne.

V práci s deťmi sa nám osvedčili inovatívne, aktivizujúce metódy, zážitkové

učenie a didaktické aktivity.

Pracovali sme podľa školského vzdelávacieho programu: Prameňáčik

Obsah vzdelávania sme realizovali vo vzdelávacích oblastiach:

-Jazyk a komunikácia

- Matematika a práca s informáciami

-Človek a príroda

-Človek a spoločnosť

-Človek a svet práce

-Umenie a kultúra

-Zdravie a pohyb

V oblasti Jazyk a komunikácia sme rozvíjali komunikačné kompetencie

dieťaťa vo všetkých jazykových rovinách s využitím špecifického rozvojového

potenciálu písanej reči.

V oblasti Matematika a práca s informáciami – poskytovali sme deťom základy

matematických a informatických poznatkov a zručnosti, pomocou ktorých sme

rozvíjali matematické myslenie a kompetencie, logické myslenie, chápanie čísel

a jednoduchých operácii s nimi.

V oblasti Človek a príroda sme rozvíjali počiatočnú prírodovednú gramotnosť.

V oblasti Človek a spoločnosť sme viedli deti k základnej orientácií v blízkom

spoločenskom prostredí, v jeho časopriestore . Túto oblasť sme orientovali na

poznávanie spoločenského prostredia a prosociálnu výchovu.

V oblasti Človek a svet práce sme utvárali a rozvíjali základné zručnosti

dieťaťa zvládať úkony bežného dňa a zručnosti pri používaní nástrojov

potrebných v bežnom živote.

Vzdelávacia oblasť Umenie a kultúra sa delila na hudobnú a výtvarnú výchovu.

V Hudobnej výchove sme rozvíjali elementárne hudobné schopnosti, zručnosti

a návyky deti. Išlo o komplex hudobných aktivít, ktoré sa navzájom prelínali,

podmieňovali, dopĺňali, podporovali a zmysluplne integrovali.

Vo Výtvarnej výchovy sme dosahovali prostredníctvom hravých činnosti

rozvíjanie schopnosti a zručnosti na vyjadrenie svojho vnútorného sveta.

Vo vzdelávacej oblasti Zdravie a pohyb deti získavali poznatky, vedomosti

a skúsenosti súvisiace so zdravím a súčasne prostredníctvom vhodných

telesných cvičení sme ich viedli k osvojeniu a zdokonaľovaniu pohybových

schopnosti a zručnosti. Vzdelávacia oblasť bola zameraná na pohyb ako

prostriedok upevňovania zdravia a podpory psychosomatického

a psychomotorického vývinu detí predškolského veku. Deti boli motivované

k pohybovej aktivite a využívali sme ju v každodennom živote bez častého

pocitu únavy alebo vyčerpania. Dôležitou súčasťou bolo aj osvojovanie si

hygienických návykov a seba obslužných činnosti

Zameranie MŠ

Utvárali sme návyky zdravého životného štýlu, fyziologické a motorické

funkcie, základy spoločenského správania, morálne a vôľové vlastnosti.

Základom dobrého fungovania v škole a v spoločnosti je psychicky i fyzicky

zdravá osobnosť. Vytvorili sme priestor, v ktorom každé dieťa vedelo, že tam

patrí , že je predmetom záujmu a starostlivosti. Náš Školský vzdelávací program

bol zameraný na environmentálnu výchovu. Zameriavali sme sa na podporu a

pozitívny vzťah k prírode, ku samým sebe, k priateľovi a k pohybovým

aktivitám už od útleho veku. Pohybom sme podporovali a upevňovali zdravý

vývin dieťaťa, napomáhali rozvoju pohybového a podporného aparátu a

správnemu držaniu tela. Osvojovaním si rôznych pohybových zručností si deti

rozvíjali aj vôľové a charakterové vlastnosti. Citlivým organizovaním cvičenie

a iných pohybových aktivít sme pozitívne ovplyvňovali a rozvíjali kolektívne

správanie, pocit spolupatričnosti, iniciatívy a aktivity.

Organizácia vnútorného života v MŠ

MŠ je v krásnom prostredí jediná v obci. V okolí je dostatok zelene a priestoru,

ktorý sme využívali na športové, pohybové environmentálne a relaxačné aktivity

v každom ročnom období.

MŠ mala v tomto školskom roku 2 triedy. V triede 2-4 ročných bolo zapísaných

v septembri 17 detí, v triede 5-6 ročných 21 deti z toho 17 detí predškolákov.

Do triedy 2-4 ročných detí sme prijali v januári 6 deti a v júni 1 dieťa. Z tejto

triedy sme preradili 2 vekovo najstaršie detí do triedy 4-6 ročných v januári.

V júni odhlásili rodičia 4 detí z MŠ s rodinných a zdravotných dôvodov.

Školský rok 2021-2022 končíme s 18 deťmi v triede 2-4 ročných a 22 detí

v triede 4-6 ročných.

Prevádzka v MŠ bola od 6,30 hod do 16,30 hod.

Za pobyt dieťaťa prispievali rodičia na čiastočnú úhradu výdavkov sumou 13€

 na dieťa s poldenným pobytom 10€, deti ktoré nedovŕšili vek 3 roky sumou 20

€ mesačne. Výšku určil zriaďovateľ Všeobecne záväzným nariadením.

Príspevky neuhrádzali rodičia detí, pre ktoré bolo predprimárne vzdelávanie

povinné.

Priestorové a materiálno – technické podmienky MŠ

MŠ je v poschodovej budove. Triedy sú veľké, slnečné a esteticky upravené.

K štandardnému vybaveniu MŠ patria detský nábytok, hračky, detská odborná

a metodická literatúra, učebné pomôcky, hudobné nástroje, pomôcky na telesnú

výchovu. Škola je vybavená audiovizuálnou technikou, interaktívnymi

tabuľami, využívame internet, kopírovacie zariadenie.

Vybavenie spotrebným materiálom na výtvarnú, grafomotorickú a pracovnú

činnosť bolo dostačujúce, podľa finančných možností sa dopĺňalo.

Kuchyňa je v budove ZŠ. Stravu dováža kuchárka vo varniciach

V tomto školskom roku sme dokúpili detské sedačky, konferenčný stolík,

skrinky na odkladanie hračiek, knihovničku, kočiare, bábiky, rôzne hračky,

knihy, skartovačku, koberce, notebook, tlačiareň v sume 4 492€. Priestorové

vybavenie je primerané a hygienicky vyhovujúce pre pobyt deti v MŠ.

Chýba nám pieskovisko na školskom dvore a tienené plochy.

Aktivity 2021-2022

Nie všetky naplánované aktivity sa nám podarilo uskutočniť. Dodržiavali sme

nariadenia vlády týkajúce sa podmienok výchovy a vzdelávania v MŠ v čase

pandémie corona vírusu neuskutočňovali sme školské akcie, ale len triedne.

Neplnili sme plán spolupráce s 1 ročníkom ZŠ, keďže bol vyhlásený zákaz

stretávania sa do apríla.

Aj napriek rôznym opatreniam a prerušovaní dochádzky detí do MŠ pobyt detí

v MŠ sme sa snažili spríjemniť a spestriť. Uplatňovali sme inovatívne, moderné

vyučovacie metódy, formy a prostriedky , zážitkové učenie na základe

motivácie, skúsenosti, spontánnosti, iniciatívy a citového prežívania. Pracovali

sme s interaktívnou tabuľou a používali detské edukačné programy, ktoré

výchovu a vzdelávanie spestrili a obohatili. Naša materská škola žila pestrým

a radostným životom. Okrem úloh, ktoré sme plnili zo ŠkVP, sme plnili aj úlohy

z doplnkových aktivít zameraných na hudobnú, výtvarnú, zdravotnú

a environmentálno – turistickú výchovu. Týždenne sme oboznamovali

predškolákov s anglickým jazykom.

Okrem toho sme podľa ročných období plnili úlohy z Ročného plánu práce

školy:

JESEŇ

- propagovali zdravú výživu výstavou ovocia a zeleniny

- zábavné hry a činnosti – súťaže, kreslenie na asfalt

- zorganizovali jesennú turistickú vychádzku zameranú na zber gaštanov

a prírodnín

- zbierali liečivé rastliny – šípky

- vystavovali detské práce na tému: Jeseň

- utvárali u detí povedomie o správnej životospráve, konzumácií ovocia

a zeleniny „Svetový deň výživy.“

- pripravili Deň športu- športové aktivity

- navštívili cintorín počas Pamiatky zosnulých a zapálili sviečky,

- uskutočnili Deň materskej školy s rôznymi aktivitami

- zhotovili a púšťali šarkany

- zhotovili výstavku detskej tvorivosti a fantázie – práce z LEGA

- pripravili veku primerané aktivity na Európsky týždeň boja proti drogám

ZIMA

- zhotovili výstavku detských prác na tému: Zima očami detí

- pripravili stretnutie s Mikulášom- Vitaj v našej škôlke „Milý Mikuláš“

- písali list Ježiškovi

- tvorili Vianočné pozdravy- vinšovali v ZŠ a OÚ

- stavali snehuliakov a modelovali zo snehu

- uskutočnili zimnú turistickú vychádzku – prekonávali prírodné prekážky

a hrali sa na snehu

- zbierali, hrali sa a tvorili z plastových vrchnáčikov – Čistá planéta

- starali sa o vtáčiky v zime – kŕmili v zhotovenej búdke

- pripravili a zrealizovali karneval

- uskutočnili spevácku súťaž – Zlatý detský slávik

- zorganizovali Deň veselých zúbkov

JAR

- zorganizovali so staršími deťmi vychádzku ku prameňom

- na Deň učiteľov, pripravili pozdravy a blahoželanie pre učiteľov ZŠ

- zorganizovali triedne kolo v prednese-básní: Zahrajme sa s básničkou

- tvorivé dielne k Veľkej Noci

- v spolupráci so ZŠ zorganizovali zápis detí do 1. ročníka ZŠ

- nacvičili kultúrny program na Deň matiek

- zorganizovali divadlo Tárajko a Popletajka o triedení odpadu

- zapojili sa do logickej olympiády pre najmenších

LETO

- pripravili týždeň detskej radosti -MDD

- nacvičili blahoželanie a pripravili  darček pre ocka – Deň otcov

- uskutočnili branno-športové dopoludnie so žiakmi prvého ročníka ZŠ

- zorganizovali s 5-6 ročnými deťmi výlet do prírody- „Ahoj škôlka, škola

volá“

- pripravili dopoludnia posedenie : Rozlúčka s predškolákmi

Aj v budúcnosti sa budeme naďalej usilovať o kvalitnú prácu vo všetkých

oblastiach tak, aby sme naplnili očakávania detí, rodičov aj širokej verejnosti.

SWOT analýza

Silné stránky

 100%kvalifikovanosť učiteliek

 vysoký záujem rodičov o umiestnenie detí do MŠ

 prevádzka prispôsobená požiadavkám zákonným zástupcov (od 6.30 hod)

 prevádzka aj v čase prázdnin

 dostatok kvalitných učebných pomôcok, hračiek

 oboznamovanie predškolákov s AJ týždenne

 dobrá spolupráca ZŠ s MŠ

 kvalitná výživovo hodnotná , pestrá strava

 pozitívna sociálno-emocionálna klíma v MŠ

 pravidelná aktualizácia webovej stránky školy

 germicídne žiariče v triedach a v jedálni

Slabé stránky

 chýba nám pieskovisko na školskom dvore a tienené plochy

 problém so zvončekom na budove školy

 parkovisko pre autá a bicykle

Príležitosti

 zúčastňovať sa na workshopoch – online

 zdokonaľovať komunikačné kompetencie s rodičmi

 väčšia propagácia školy

Ohrozenia

 zvyšovanie počtu detí s poruchami (reč, správanie, pozornosť)

 častá zmena legislatívy MŠ

**Príloha č. 2**

ZÁVEREČNÁ SPRÁVA KOORDINÁTORA ENVIRONMENTÁLNEJ VÝCHOVY

V ŠKOLSKOM ROKU 2021/2022

Problém zachovania života na Zemi sa stáva globálnym problémom. Cieľom

prierezovej témy Environmentálna výchova je prispieť k rozvoju osobnosti žiaka tak, že

v oblasti vedomostí, zručností a schopností nadobudne schopnosť chápať, analyzovať

a hodnotiť vzťahy medzi človekom a jeho životným prostredím na základe poznania zákonov,

ktorými sa riadi život na Zemi, poznať a chápať súvislosti medzi vývojom ľudskej populácie

a vzťahom k prostrediu v rôznych oblastiach sveta, pochopiť súvislosti medzi lokálnymi

a globálnymi problémami a vlastnú zodpovednosť vo vzťahu k prostrediu.

Počas školského roka sme sa s environmentálnou výchovou stretávali ako

s prierezovou témou skoro vo všetkých predmetoch.

Učitelia viedli žiakov k šetreniu elektrickej a tepelnej energie, uvedomeniu si

nevyhnutnosti znižovania spotreby vody, k šetrnému zaobchádzaniu so školskými potrebami

a školským majetkom, propagovali environmentálne témy na triednych nástenkách,

motivovali a podporovali žiakov k zapájaniu sa do environmentálnych súťaží, olympiád

a projektov, do výtvarných súťaží s environmentálnou tematikou.

V rámci projektu Recyklohry sme počas školského roka zbierali staré mobily, baterky,

žiarovky a iný drobný elektroodpad. Toho školského roku sme sa zapojili aj do projektu

mimovládnej neziskovej organizácie Živica: EKOALARM, v rámci ktorého boli v priestoroch

našej školy umiestnené zberné nádoby a každá trieda intenzívne triedila odpad počas celého

školského roka. Takisto sa uskutočnil zber papiera , keďže po minulé roky sa kvôli pandémii

neuskutočnil.

V jeseni sme si spomenuli na našich blízkych zosnulých a na cintoríne sme im zapálili

sviečku a spoločne sa pomodlili. Pekné dni sme využívali na prechádzky po okolitej prírode.

Pripomenuli sme si Deň mlieka na školách.

Počas zimných mesiacov sme vo vyrobených kŕmidlách prikrmovali vtáčiky, pre lesné

zvieratá sme zbierali gaštany. V predvianočnom období sme vyrábali z prírodnín

a odpadového materiálu ikebany a ozdoby, ktorými sme vyzdobili vianočný stromček

a priestory školy.

V jari sme si pripomenuli Deň vody a Mesiac lesov, tiež sme počas hodín prvouky,

prírodovedy a vlastivedy hovorili o rozdielnych ľudských sídlach – mestách a dedinách,

o význame pôdy pre život na Zemi, ochrane a znečisťovaní pôdy.

Počas školského roka sa žiaci podieľali na čistení a upratovaní areálu školy od

odpadkov, pri príležitosti Dňa Zeme sme od odpadkov vyčistili aj obec, jej okolie a kúpele.

Žiaci sa zapojili do fotografickej súťaže Agentúry životného prostredia SR

Mgr. Daniela Grechová, koordinátorka environmentálnej

výchovy

**Príloha č. 3**

ZÁKLADNÁ ŠKOLA S MATERSKOU ŠKOLOU VYŠNÉ RUŽBACHY

**PREVENCIA DROGOVEJ ZÁVISLOSTI**

**A PREVENCIA INÝCH SOCIÁLNO-PATOLOGICKÝCH JAVOV**

**záverečná správa za šk. rok 2021/2022**

Do časovo-tematických plánov bola zapracovaná téma drogy a iné patologické javy.

Časovo-tematické plány boli priebežne plnené počas celého roka. Problém prevencie

drogových závislostí sa stal integrálnou súčasťou výchovy a vzdelávania vo všetkých

vyučovacích predmetoch.

Priebežne počas celého roka sa konali rôzne aktivity na danú problematiku, napr.:

výzdoba násteniek v triedach a na chodbách /október – Svetový deň výživy, Svetový deň

zvierat, Svetový deň duševného zdravia, november – Deň zdravia, Medzinárodný deň boja

proti fajčeniu, december – Svetový deň boja proti drogám, január – Medzinárodný deň

pamiatky holokaustu, Deň komplimentov, február – Medzinárodný týždeň priateľstva,

marec – Mesiac knihy, Svetový deň vody, Deň učiteľov, apríl – Mesiac lesov, Svetový deň

zdravia – deň bez sladkostí, Deň narcisov, Deň Zeme, máj – Medzinárodný deň detí, Deň

matiek, Deň mlieka, Bezpečnosť v doprave- absolvovali sme Praktický výcvik a teoretické

vyučovanie na Detskom dopravnom ihrisku, jún – Mesiac poľovníctva a ochrany prírody,

Medzinárodný deň boja proti drogám, Deň otcov.

Organizovali sme rôzne podujatia: športové hry a súťaže – Keď volejbal spája,

Florbalový turnaj, Deň boja proti drogám, karneval so súťažou o najkrajšiu masku, Deň

Zeme, v júni kreslenie na chodník zamerané na protidrogovú problematiku. Zorganizovali

sme pre žiakov 2x účelové cvičenie: Ochrana života  a zdravia. Prostredníctvom cvičenia

sme priblížili žiakom pocit neslobody, ktorý spôsobuje závislosť.

Vo vyučovacom predmete slovenského jazyka žiaci besedovali, o prečítanej knihe – Čo

rád čítam, tvorili projekty, rozprávali sa na témy: Chráňme si prírodu, Moja rodina, Moje

zvieratko, Význam čistej vody pre život na Zemi, Deň mlieka – kvízová forma. Pripravovali

sme rôzne aktivity, hádanky, logické rébusy, osemsmerovky zamerané na protidrogovú

tematiku.

Na hodinách výtvarnej výchovy a pracovného vyučovania žiaci spracovávali protidrogovú

tematiku rôznymi technikami /výrobky z odpadového materiálu/, farbili tušom, suchým

pastelom, vystrihovali, dolepovali skladali.

Na hodinách ETV sme využili prácu s materiálom: KYBERŠIKANOVANIE.sk- film:

Kyberšikanovanie, zatočme s ním spoločne- aktivity spojené s filmom, diskusia na tému

šikanovanie a kyberšikanovanie. Čítanie príbehov, pozeranie videa, DVD a CD na

pokračovanie, zameraných na prevenciu proti násiliu a šikane na školách.

Program zameraný na prevenciu drogovej závislosti v šk. roku 2021/2022 bol splnený

v takom rozsahu, v akom to dovoľovala epidemiologická situácia a hygienické nariadenia.

Pomocou vyššie uvedených a plne zrealizovaných aktivít v školskom roku 2021/2022 sa

zvýšil pocit bezpečnosti u žiakov a rodičov, zabezpečila sa aktívnu ochranu každého žiaka

pred psychickým a fyzickým týraním, šikanovaním a ohrozovaním mravného vývinu.

Vypracovala: Mgr. Michaela Diňová

**Príloha č. 4**

**Výchova k manželstvu a rodičovstvu**

**Záverečná správa za školský rok 2021/2022**

Jednotlivé témy boli realizované podľa plánu koordinátora a v predmetoch biológia, etická

výchova, náboženská výchova, prírodoveda, vlastiveda a literárna výchova.

Plnenie cieľov podľa ISCED 1

1. Výchova v rodine

Október – mesiac úcty k starším. Výroba pohľadníc a darčekov pre starkých v Dome

seniorov.

December – Sv. Mikuláš, Vianoce. Vzájomné obdarovávanie sa v kolektíve.

Marec – Čítanie s rodičmi, čítanie škôlkarom.

Jún – Čítajme si..., čitateľský maratón.

2. Zásady zdravého života

Október – 15. 10. Svetový deň umývania rúk, predchádzanie rôznym chorobám.

Apríl – 7. 4. svetový deň zdravia – beseda s lekárkou o zdravom životnom štýle. Deň

narcisov – pripomenutie so žiakmi, boj s rakovinou.

Máj - Význam mlieka, mliečny deň, v spolupráci s kuchárkami, tvorba plagátov

propagujúcich mliečne výrobky.

3. Negatívne dôsledky fajčenia, alkoholu a ďalších drog na zdravie a správanie

človeka

Jún – Deň boja proti drogám – kreslenie na chodník s protidrogovou tematikou.

4. Rovnoprávnosť pohlaví

September – Hry a aktivity zamerané na spoznávanie spolužiakov v 1. ročníku a ŠKD.

Február – Svetový deň bez mobilu, trávenie času s kamarátmi. Výroba pohľadníc na

Valentína, Valentínska pošta.

Jún – MDD – spoločná opekačka.

5. Vznik a vývoj ľudského jedinca

Máj – Výroba darčekov pre mamu, nácvik programu ku Dňu matiek, kultúrne

vystúpenie pre obec.

6. Zmeny v organizme dieťaťa v období puberty

Realizované na hodinách prírodovedy.

Plnenie cieľov podľa ISCED 2

1. Priateľstvo

September – diskusia na TH o význame priateľstva a vzájomných vzťahoch.

Január – zimné radovánky, sánkovanie.

Február – Valentínky, Karneval

2. Kultivované dospievanie

Október – potreba zvýšenej hygieny v období dospievania, rozhovor.

Jún – Beseda s odborníkom o dospievaní a období puberty, zorganizovala Mgr. M.

Dudžíková so žiakmi 6. a 7. ročníka.

3. Anatómia a fyziológia rozmnožovacích orgánov

Realizované na hodinách biológie.

4. Zodpovedný prístup k sexualite

Apríl – Deň narcisov, predchádzanie chorobám, rozhovor.

5. Negatívny vplyv drogových závislostí na sexuálne a reprodukčné zdravie

Jún – protidrogový deň, nástenky, rozhovory.

6. Zásady bezpečného správania

November – Oboznámenie žiakov s prejavmi týrania a zneužívania detí. Na

triednických hodinách, občianska a etická výchova.

Pri realizácii jednotlivých tém boli dodržiavané zásady komplexnosti, primeranosti,

vedeckosti a zásada úcty k človeku.

Vypracovala: Mgr. A. Fiľková

**Príloha č. 5**

**Správa výchovného poradcu**

**Príloha č. 6**

Základná škola s materskou školou, 065 02 Vyšné Ružbachy č. 330

**SPRÁVA O KONTROLE BEZPEČNOSTI**

**NA PRACOVISKÁCH ZO DŇA 25. 6. 2022**

Na základe vykonanej kontroly treba konštatovať, že v objektoch základnej školy a materskej školy neboli zistené žiadne vážne nedostatky ohrozujúce prevádzku a zdravie.

Z menej závažných boli zistené tieto skutočnosti:

*V novej budove školy:*

- triedy 5. A – upchatá zástrčka

- sklad učebníc – veľmi zúžený pracovný priestor

- pri únikovom schodišti je zaprataný hydrant nábytkom

*V  budove materskej školy:*

Po rekonštrukcii budovy, ktorá bola skolaudovaná a bezpečnostne preverená odborníkmi, by sa nemali vyskytovať žiadne výrazné nedostatky. Napriek tomu sme zistili nedostatky, ktoré môžu ovplyvniť bezpečnosť v blízkej budúcnosti:

* presklené dvere na chodbe kolidujú s kľučkou protiľahlých dverí
* vo všeobecnosti veľa skla na možných nevhodných miestach

*V telocvični:*

* dlažba medzi tribúnami a tesne pri hracej ploche má mimoriadne ostré hrany (veľká hrozba vážneho poranenia) – čiastočne eliminované umiestnením lavičiek.

V školskom roku 2021-2022 bola vykonaná revízia hasiacich prístrojov.

Obhliadku objektov vykonal Mgr. Pavol Patarák

**Príloha č. 7**

**Javové analýzy výstupov jednotlivých predmetov a ročníkov**

**V školskom roku 2021/2022**

Zoznam príloh:

Správa o výchovno-vzdelávacej činnosti v MŠ...................................................................príloha č.1

Záverečná správa koordinátora enviromentálnej výchovy................................................príloha č. 2

Prevencia drogovej závislosti a prevencia iných sociálno – patologických javov......................................................................................................................................príloha č.3

Výchova k manželstvu a rodičovstvu Záverečná správa za školský rok 2021/2022..............príloha č. 4

Správa výchovného poradcu..................................................................................................príloha č.5

Správa o kontrole bezpečnosti na pracoviskách zo dňa 25. 6. 2022.....................................príloha č.6

Javové analýzy vyučovacích predmetov v jednotlivých ročníkoch.........................................príloha č. 7